คลีฟแลนด์

**คลีฟแลนด์** () เป็นเมืองหนึ่งในรัฐโอไฮโอ ประเทศสหรัฐอเมริกา อยู่ในเขตคูยาโฮกาเคาน์ตี้ ตั้งอยู่ทางทิศตะวันออกเฉียงเหนือของรัฐโอไฮโอและริมชายฝั่งทางใต้ของทะเลสาบอิรี ก่อตั้งขึ้นใน พ.ศ. 2339 ในปี 2563 มีประชากรราว 372,624 คน ซึ่งอยู่ในอันดับที่ 33 ของเมืองที่มีประชากรมากที่สุดในสหรัฐอเมริกา

## สถานที่สำคัญ
* **[[มหาวิทยาลัยเคสเวสเทิร์นรีเสิร์ฟ]]** (Case Western Reserve University) เป็นสถานที่เคยถูกใช้ทดลองพิสูจน์การมีตัวตนของอีเทอร์ (luminiferous aether หรือ ether) หรือที่เรียกว่าการทดลองของไมเคิลสัน-มอร์เลย์ (Michelson-Morley interferometer experiment) ในปี พ.ศ. 2430 โดย อัลเบิร์ต เอ ไมเคลสัน (Albert Abraham Michelson) จากสถาบันเทคโนโลยีเคสและ เอ็ดเวิร์ด ดับบิว มอร์ลีย์ (Edward W. Morley) จากมหาวิทยาลัยเวสเทิร์นรีเสิร์ฟ ซึ่งการทดลองนี้สนับสนุนความคิดของ อัลเบิร์ต ไอน์สไตน์ ในการสร้างสัจพจน์ข้อที่สองของทฤษฎีสัมพัทธภาพพิเศษ จากผลงานนี้ทำให้อัลเบิร์ต เอ ไมเคลสันได้รับรางวัลโนเบลสาขาฟิสิกส์ ในปี พ.ศ. 2450 โดยถือเป็นชาวอเมริกันคนแรกที่ได้รับรางวัลโนเบล
* **[[หอเกียรติยศร็อกแอนด์โรล]]** (The Rock and Roll Hall of Fame and Museum) พิพิธภัณฑ์ที่รวบรวมสิ่งของจากบุคคลที่มีชื่อเสียงในวงการดนตรีร็อกแอนด์โรล และยังให้ความรู้และเกร็ดชีวประวัติของนักดนตรีร็อกแอนด์โรล
* **[[:en:Cleveland Browns Stadium|Cleveland Browns Stadium]]** เป็นสนามแข่งอเมริกันฟุตบอลประจำเมืองคลีฟแลนด์ ในบางครั้งยังเป็นที่จัดแสดงดนตรีด้วย
* **[[:en:University Hospitals of Cleveland|University Hospitals of Cleveland]]** โรงพยาบาลของมหาวิทยาลัยเคสเวสเทิร์นรีเสิร์ฟที่มีชื่อเสียง โดยเฉพาะอย่างยิ่งทางด้านกุมารเวช
* **คลีฟแลนด์คลินิค** (Cleveland Clinic) เป็นโรงพยาบาลที่ใหญ่ที่สุดของเมืองคลีฟแลนด์ และจัดเป็นหน่วยงานที่ไม่ใช่งานของรัฐที่ใหญ่ที่สูงสุดในเมือง โดยมีลูกจ้างเป็นจำนวนถึง 37,000 คน  และได้รับการจัดอันดันโดย ยูเอสนิวส์แอนด์เวิลด์รีพอร์ต  ให้เป็นหนึ่งในโรงพยาบาลที่ดีที่สุดในสหรัฐอเมริกา โดยเฉพาะอย่างยิ่งทางด้านโรคหัวใจ
* **[[:en:University Circle|University Circle]]** มีพื้นที่ประมาณ  โดยใน University Circle นี้เป็นบริเวณที่เป็นศูนยกลางของวัฒนธรรมของเมืองคลีฟแลนด์ อันประกอบด้วย สถาบันการศึกษาทั้งทางด้านวัฒนธรรมและวิทยาศาสตร์ โรงพยาบาลที่มีชื่อเสียง พิพิธภัณฑ์ทางวิทยาศาสตร์ และศิลปะ โรงโอเปร่า ห้องสมุด
* **[[พิพิธภัณฑ์ธรรมชาติวิทยาคลีฟแลนด์]]** (Cleveland Museum of Natural History) พิพิธภัณฑ์ธรรมชาติวิทยาประจำเมือง ของสะสมที่มีชื่อเสียง อาทิเช่น *ลูซี่* (Lucy) ลิงไร้หาง อายุ 3.2 ล้านปี, โครงกระดูก ปลาดังเคิลออสเตียส และ ซอโรพอด สายพันธุ์ *Haplocanthosaurus delfsi* ที่สมบรณ์ที่สุด เป็นต้น
* **[[:en:Glenn Research Center|Glenn Research Center]]** เป็นหนึ่งสิบศูนย์วิจัยหลักและทดสอบขององค์การบริหารการบินและอวกาศแห่งชาติ หรือ องค์การนาซา
* **[[ท่าอากาศยานนานาชาติคลีฟแลนด์ฮ็อปกินส์]]** (Cleveland Hopkins International Airport) เป็นท่าอากาศยานพาณิชย์ที่ใหญ่ที่สุดในรัฐโอไฮโอ ตั้งอยู่ทางทิศตะวันตกเฉียงใต้ห่างจากเมืองคลีฟแลนด์ 14 กิโลเมตร ก่อตั้งเมื่อปี ค.ศ. 1925 นับเป็นท่าอากาศยานของทางการท้องถิ่นแห่งแรกในสหรัฐอเมริกา และเป็นท่าอากาศยานแรกในสหรัฐอเมริกาที่มีการเชื่อมต่อการคมนาคมโดยตรงเข้ากับระบบรถไฟใต้ดิน ในปี ค.ศ. 1968 ชื่อท่าอากาศยานมาจากชื่อของ วิลเลียม อาร์ ฮอปกินส์ ผู้ก่อตั้งท่าอากาศยานและอดีตผู้จัดการเมือง (City Manager) คลีฟแลนด์ นอกจากนี้ที่นี่ยังถือเป็นท่าอากาศยานหลักอันดับที่สามของสายการบินคอนติเนนตัล แอร์ไลน์ และสายการบินท้องถิ่นอื่นๆ เช่น เอ็กซ์เพรสเจ็ท คอมมุทแอร์

## ภูมิอากาศ
คลีฟแลนด์มีลักษณะภูมิอากาศแบบชื้นภาคพื้นทวีป ที่กำลังเปลี่ยนผ่านไปยังภูมิอากาศแบบอบอุ่นชื้นกึ่งเขตร้อน มีอุณหภูมิแตกต่างกันอย่างชัดเจนทั้ง 4 ฤดูกาล ด้วยที่ตั้งของเมืองอยู่ใกล้กับทะเลสาบอิรี ทำให้คลีฟแลนด์มีอากาศที่อบอุ่นกว่าพื้นที่อื่น ๆ ของรัฐโอไฮโอ โดยมีฤดูหนาวที่อุ่นกว่าและฤดูร้อนที่เย็นกว่าเล็กน้อย

ฤดูหนาวมีอากาศหนาวเย็นและมีหิมะตก โดยหิมะจะตกตั้งแต่เดือนพฤศจิกายนถึงเมษายน อุณหภูมิสูงสุดเฉลี่ย 2 ถึง 4 องศาเซลเซียส และต่ำสุดเฉลี่ย -5 ถึง -2 องศาเซลเซียส ขณะที่ฤดูร้อนมีอากาศค่อนข้างร้อนและชื้น อุณหภูมิสูงสุดเฉลี่ย 26 ถึง 29 องศาเซลเซียส และต่ำสุดเฉลี่ย 16 ถึง 18 องศาเซลเซียส

คลีฟแลนด์มีปริมาณหยาดน้ำฟ้ารวมทั้งปีอยู่ที่ 1,040 มิลลิเมตร มีฝนตกเฉลี่ย 158 วันต่อปี มีหิมะตกเฉลี่ย 46 วันต่อปี และมีแสงแดดรวมทั้งปีต่ำกว่า 2,300 ชั่วโมง

## อ้างอิง

## แหล่งข้อมูลอื่น

* 
* Destination Cleveland, official tourism website
* Greater Cleveland Partnership
* 
* The Encyclopedia of Cleveland History ที่ มหาวิทยาลัยเคสเวสเทิร์นรีเสิร์ฟ
* Cleveland Historical ที่ Cleveland State University
* Cleveland Memory Project ที่ Cleveland State University